CELEX: 62014TN0093
Language: hr
Date: 2014-02-10 00:00:00
Title: Predmet T-93/14: Tužba podnesena 10. veljače 2014. – St’art i dr. protiv Komisije

5.5.2014   
            
            
               HR
            
            
               Službeni list Europske unije
            
            
               C 135/51
            
         Tužba podnesena 10. veljače 2014. – St’art i dr. protiv Komisije
   (Predmet T-93/14)
   2014/C 135/65
   Jezik postupka: francuski
   
      Stranke
   
   
      Tužitelji: St’art – Fonds d’investissement dans les entreprises culturelles (Mons, Belgija); Stichting Cultuur – Ondernemen (Amsterdam, Nizozemska) i Angel Capital Innovations Ltd (London, Ujedinjena Kraljevina) (zastupnici: L. Dehin i C. Brüls, avocats)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je tužba dopuštena i osnovana i posljedično poništi pobijani akt:
               
                           —
                        
                        
                           odnosno odluku nepoznatog datuma koju je Europska komisija službeno donijela 29. studenoga 2013. kojom zahtjeva isplatu svote od 140 500,01 eura od društva EDC u okviru ugovora o javnoj nabavi „Factor SI.2.609157-2/G/ENT/CIP/11/C/N03C011”, i u tu istu svrhu izdavanje obavijesti o terećenju i uspostavu solidarne odgovornosti ostalih članova konzorcija.
                        
                     
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog u okviru kojeg se navodi povreda prava na dobru upravu, a osobito povreda obveze obrazlaganja kao i povreda načela zakonitosti, s obzirom na to da se odluka Komisije da pristupi naplati predujmova isplaćenih društvu EDC u okviru projekta „C-I Factor” i uspostavi solidarnu odgovornost tužitelja, članova konzorcija, u tom pogledu temelji na nezakonitoj odluci o raskidu ugovora o bespovratnim sredstvima.
            
         
               2.
            
            
               Drugi tužbeni razlog u okviru kojeg se navodi prekoračenje i zlouporaba ovlasti te povreda prava na dobru upravu, načela kontradiktornosti i općeg načela „patere legem quam ipse fecisti” s obzirom na to da Komisija nije pružila dokaze o tome je li ispitala očitovanja konzorcija koji čine i tužitelji niti o razlozima zbog kojih je odbila ta očitovanja. Tužitelji isto tako prigovaraju Komisiji da im nije dala mogućnost da sami izvrše obveze koje proizlaze iz ugovora kako bi ispravili to što društvo EDC eventualno nije ispunilo obveze.